ΓΡΑΠΤΗ ΕΡΩΤΗΣΗ E-2683/01

υποβολή: Stefano Zappal (PPE-DE) προς την Επιτροπή

(3 Οκτωβρίου 2001)

Θέμα: Πρόγραμμα Life — Περιβάλλον 2000 — Δήμος της Sabaudia (Ιταλία)

Λαμβάνονταςπόψη ότι ο Δήμος της Sabaudia (Ιταλία — Περιφέρεια Λάτιο)πέβαλε μία μελέτη στο πλαίσιο του προγράμματος Life — Περιβάλλον 2000 (Sab-acqua) τον Οκτώβριο του 2000· στις 16/08/2001 με το έγγραφο DGENV.D.1 D511917 της 16/08/2001 η Γενική Διεύθυνση Περιβάλλοντος — Διεύθυνση Δ-Εφαρμογή — ENV.D.1. — The life unit ανακοίνωσε στον ενδιαφερόμενο Δήμο ότι η μελέτη δεν είχε επιλεγεί·

Ερωτάται η Επιτροπή:

- σε ποια σημεία η μελέτη ή ο οργανισμός ή η τεκμηρίωση είχαν ελλείψεις·

- Ποια ήταν ταιοθετηθέντα κριτήρια επιλογής, είχαν δε αντικειμενική βάση ή περιθώρια διάκρισης·

- ποιες μελέτες έγιναν δεκτές και ποιες όχι με τις μεμονωμένες βαθμολογίες, καθώς επίσης και με τις σχετικές αιτιολογήσεις·

Απάντηση της κυρίας Wallstrm εξ ονόματος της Επιτροπής

(13 Νοεμβρίου 2001)

Το έργο δεν απέσπασε αρκετάψηλή βαθμολογία με βάση το κριτήριο επιλογής αριθ. 2 Χαρακτήρας επίδειξης και διάδοση και το κριτήριο αριθ. 3 Αξιοπιστία των συμμετεχόντων.

Για το κριτήριο 2, η επιχειρηματολογία ήταν η εξής: Κλίμακα ικανοποιητική, αποτελέσματα ανεπαρκή: Τα αναμενόμενα αποτελέσματα δεν παρουσιάζονται με όρους ποσοτικούς/ποιοτικούς ούτε επικυρώνονται. Ο δικαιούχος δεν εξηγεί με βάση ποια κριτήρια επέλεξε τις κεντρικές δράσεις ούτε και προβάλλει μια σαφή

θέση η οποία να επικυρωθεί μέσω τηςλοποίησης του έργου. Δεν προκύπτει από την πρόταση κάποια συγκεκριμένη μεθοδολογία ούτε και προτείνονται δείκτες βάσει των οποίων να μπορεί να γίνει μια ποιοτική/ποσοτική αξιολόγηση των αποτελεσμάτων. Διάδοση μερικώς ικανοποιητική: Αποδέκτες δεν προσδιορίζονται, χαμηλή χρηματοδότηση δραστηριοτήτων διάδοσης, καμία συνεκτική και συγκροτημένη στρατηγική δεν προτείνεται.

Για το κριτήριο 3, η επιχειρηματολογία ήταν η εξής: Τεχνική αξιοπιστία ανεπαρκής. Αξιοπιστία εταιρικής σχέσης συζητήσιμη. Ένας από τους εταίρους συμμετείχε πρόσφατα σε έργο LIFE, και οι επιδόσεις του κρίθηκαν μη ικανοποιητικές από την Επιτροπή. Η συμβολή καθενός από τους εταίρους είναι πολύ περιορισμένη, ενώ επωμίζονταιψηλές δαπάνες προσωπικού. Χρηματοοικονομική αξιοπιστία μέτρια: απουσιάζουν κάποια σημαντικά δεδομένα που αφορούν τους εταίρους. Πλάνο χρηματοδότησης μερικώς αξιόπιστο: ένας από τους εταίρους εδραιώνει τη χρηματοοικονομική του δέσμευση για το μισό μόνο ποσό που εμφαίνεται στον προϋπολογισμό.

Αποστέλλεται στο Αξιότιμο Μέλος και στη Γραμματεία του Κοινοβουλίου αντίγραφο του Οδηγού αξιολόγησης προτάσεων LIFE 2000-2001. Ο οδηγός περιέχει γενικές οδηγίες και λεπτομερή κριτήρια βάσει των οποίων γίνεται η αξιολόγηση των έργων από την Επιτροπή. Οι οδηγίες αυτές είναι αρκετά αναλυτικές ώστε η αξιολόγηση να μπορεί να είναι όσο γίνεται πιο αντικειμενική. Υπάρχουν ωστόσο κάποια περιθώρια να δημιουργηθούν διακρίσεις, αφού η διαδικασία δεν διεξάγεται με αυτοματισμούς αλλά απόπαλλήλους και εμπειρογνώμονες.

Το 2000 η Επιτροπή χρηματοδότησε 113 έργα LIFE. Για τις πληροφορίες που ζητάει το Αξιότιμο Μέλος του Κοινοβουλίου θα χρειαζόταν ένα έγγραφο αρκετών εκατοντάδων σελίδων. Αποστέλλεται στο Αξιότιμο Μέλος και στη Γραμματεία του Κοινοβουλίου ένας κατάλογος με έργα που έχουν χρηματοδοτηθεί. Εντούτοις, η Επιτροπή είναι πρόθυμη να δώσει λεπτομερή στοιχεία αν χρειαστεί.